**Szabadidősport Légfegyveres Lövész Kupa**

2017. május 30-án, kedden délelőtt rendezte meg a Honvéd Sportegyesületek Országos Szövetsége a Budapesti Honvéd SE Szabadidősport Szakosztályával közösen az első ízben kiírt Szabadidősport Légfegyveres Lövész Kupa döntőjét a BHSE Dózsa György úti lőterén.

A szakosztály előzetesen nevezett tagjai már hetekkel korában megkezdték vetélkedésüket, amely eredményeként alakult ki az egyéniben hatos, csapatversenyben a négyes döntő mezőnye.

A verseny kezdetén Győr Béla, a BHSE elnökségének tagja, a Szabadidősport Szakosztály társadalmi elnöke köszöntötte a részvevőket, és nyitotta meg a versenyt.

A döntő küzdelmeit Záhonyi Attila, olimpiai bronzérmes, Európa-bajnok sportlövő, BHSE Sportlövő Szakosztályának igazgatója vezette. Munkáját Szilágyi András alezredes, a Szabadidősport Szakosztály elnökségi tagja segítette.

A döntő végeredménye:

Egyéni verseny (20 értékelt lövés):

1. Bakk Ottó alezredes (HVK Haderőtervezési Csoportfőnökség), 175 köregység
2. Kanyó László alezredes (HVK Logisztikai Csoportfőnökség), 170 köregység
3. Tóth Tamás alezredes (HVK Logisztikai Csoportfőnökség), 168 köregység
4. Vörös Gyula őrnagy (HM), 166 köregység
5. Soós István alezredes (HVK Haderőtervezési Csoportfőnökség), 161 köregység
6. dr. Földváry Gábor HM jogi és igazgatási ügyekért felelős helyettes államtitkár 159 köregység

Csapatverseny (3x10 értékelt lövés):

1. HVK Logisztikai Csoportfőnökség (Tóth Tamás /90/, Kanyó László /77/, Bimbó István /85/) csapata, 252 köregység
2. HVK Haderőtervezési Csoportfőnökség (Bakk Ottó /91/, Soós István /70/, Füleky András /78/) csapata, 239 köregység
3. HM Védelemgazdasági Hivatal (Pásztor Kálmán /66/, Kránitz István /64/, Csóti Péter /72/) csapata, 202 köregység
4. HM Hatósági Főosztály (Tóth Tamás /68/, Dobos József /43/, Páll Zoltán /77/) csapata, 188 köregység

**Győr Béla**

szabadidősport szo. elnök